ઉલ્લેખનીય છે કે, સંમેલન પહેલા અમદાવાદ સ્થિત પ્રદેશ કોંગ્રેસ કાર્યાલય ખાતે પત્રકારો સાથેની વાતચીતમાં શંકરસિંહ વાઘેલાએ કહ્યુ હતું કે, તેમના વિશે ફેલાયેલી સમજ, ગેરસમજ સહિતના તમામ પ્રશ્નોના જવાબ સંમેલનમા મળી જશે. જો કે પ્રદેશ પ્રમુખ ભરતસિંહ સોલંકીએ સંમેલન વિશે પ્રતિક્રિયા આપતા કહ્યું હતું કે કોઇપણ નેતા તેમના સમર્થકોનું સંમેલન બોલાવીને તેને મળી શકે છે.વાઘેલાએ સ્પષ્ટતા કરી હતી કે ટેકેદારો સાથે ચૂંટણી અંગે પરામર્શ કરાશે. પછી મારા વિશે ફેલાયેલી સમજ, ગેરસમજ તમામ બાબતોની સ્પષ્ટતા થઇ જશે.